Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Eder Partzuergoak berriki aurkeztutako Nafarroako Erriberaren Espezializazio Adimendunaren Eskualdeko Estrategiari Nafarroako Gobernuak babesa emateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, lehendakariorde eta Garapen Ekonomikorako kontseilariak Osoko Bilkuran ahoz erantzun diezaion:

- Nafarroako Gobernuak zer neurri eta aurrekonturen bidez babesteko asmoa du Nafarroako Erriberaren Espezializazio Adimendunaren Eskualde Estrategia, Eder Partzuergoak oraintsu aurkeztua?

Corellan, 2017ko azaroaren 23an

Foru parlamentaria: Alberto Catalán Higueras